CELEX: 62015TN0208
Language: hu
Date: 2015-04-24 00:00:00
Title: T-208/15. sz. ügy: 2015. április 24-én benyújtott kereset – Universiteit Antwerpen kontra REA

20150731053617062015/C 270/352082015TC27020150817HU01HUINFO_JUDICIAL20150424282811T-208/15. sz. ügy: 2015. április 24-én benyújtott kereset – Universiteit Antwerpen kontra REA
 ---documentbreak--- C2702015HU2810120150424HU00352812812015. április 24-én benyújtott kereset – Universiteit Antwerpen kontra REA
   (T-208/15. sz. ügy)2015/C 270/35Az eljárás nyelve: angol
      Felek
   
   
      Felperes: Universiteit Antwerpen (Antwerpen, Belgium) (képviselők: P. Teerlinck és P. de Bandt ügyvédek)
   
      Alperes: Research Executive Agency (REA)
   
      Kérelmek
   
   A felperes azt kéri, hogy a Törvényszék:
   
            —
         
         
            állapítsa meg, hogy a kutatók képzését és szakmai előmenetelét, valamint az alapszintű képzési hálózat kiépítését támogató hetedik keretprogram (FP7-PEOPLE-ITN-2008) keretében megkötött 238214. sz. „C7” (Cerebellar-Cortical Control: Cells, Circuits, Computation, and Clinic) támogatási megállapodást, valamint a 238686. sz. „CEREBNET” (Timing and plasticity in the olivo-cerebellar system) támogatási megállapodást nem lehet úgy értelmezni, mint amely azt a kötelezettséget rója a kedvezményezettekre, hogy kizárólag saját létesítményen belül szervezzenek képzéseket a pályakezdő kutatók számára, és ennek következtében a Törvényszék állapítsa meg, hogy ezen értelmezés alapján a REA nem utasíthatja el el nem számolható költségként a pályakezdő kutatók számára szervezett képzések költségeinek egy részét;
         
      
            —
         
         
            a REA-t kötelezze a pályakezdő kutatók számára szervezett képzések „C7” és „CEREBNET” támogatási megállapodásokban feltüntetett költségeinek a fizetés esedékességének napjától számított késedelmi kamattal növelt összegének a viselésére; valamint
         
      
            —
         
         
            a REA-t kötelezze a felperes részéről felmerült költségek viselésére.
         
      
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
            1.
         
         
            Az első, a „C7” és „CEREBNET” támogatási megállapodások REA által történő téves értelmezésére alapított jogalap. Az első jogalap három részből áll: a képzési helyszínek kedvezményezett létesítményeire történő korlátozása ellentétes a hetedik keretprogram, a „People” program, a 2008 PWP és az Európai Kutatói Charta által meghatározott célkitűzésekkel (első rész); a támogatási megállapodásokból és a pályázati útmutatóból arra lehet következtetni, hogy a kedvezményezetteket terhelő képzési kötelezettséget a saját létesítményein kívül is teljesíteni lehet (második rész); a támogatási megállapodások vagy más alkalmazandó dokumentum egyetlen rendelkezése sem írja elő azt, hogy a képzést kizárólag a kedvezményezett létesítményein belül kell megszervezni (harmadik rész).
         
      
            2.
         
         
            A második, a jogbiztonság és a bizalomvédelem elvének, valamint az arányosság elvének a REA értelmezésének jogsértő voltából következő megsértésére alapított jogalap.